CELEX: 62020TN0034
Language: fi
Date: 2020-01-20 00:00:00
Title: asia T-34/20: Kanne 20.1.2020 – Datenlotsen Informationssysteme v. komissio

9.3.2020   
            
            
               FI
            
            
               Euroopan unionin virallinen lehti
            
            
               C 77/58
            
         
      Kanne 20.1.2020 – Datenlotsen Informationssysteme v. komissio
      (asia T-34/20)
      (2020/C 77/79)
      Oikeudenkäyntikieli: saksa
      
         Asianosaiset
      
      
         Kantaja: Datenlotsen Informationssysteme GmbH (Hampuri, Saksa) (edustaja: asianajaja T. Lübbig)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 20.9.2019 antaman päätöksen toimenpiteestä SA.34402 – 2015/C (ex 2015/NN), jonka Saksa on toteuttanut Hochschul-Informations-System GmbH:n hyväksi (komission asiakirja nro C(2019) 6836 final)
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      
                  1.
               
               
                  SEUT 107 artiklan 1 kohdan rikkominen soveltamalla oikeuskäytännön vastaista arviointiperustetta Hochschul-Informations-System GmbH:n (jäljempänä HIS) toimien taloudellisuuden määrittämisessä, koska komissio ei ole ottanut asianmukaisesti huomioon ”erottamattomuusedellytyksen” sisältöä ja ”asiayhteysedellytyksen” itsenäistä merkitystä.
               
            
                  2.
               
               
                  SEUT 107 artiklan 1 kohdan rikkominen luokittelemalla ei-taloudellisiksi toiminnot, jotka HIS on suorittanut Saksan valtiollisille korkeakouluille.
               
            
                  3.
               
               
                  SEUT 107 artiklan 1 kohdan rikkominen jättämällä erottelematta toisistaan HIS:n toiminnot eri toiminta-aloilla.
               
            
                  4.
               
               
                  SEUT 108 artiklan 3 kohdan ja neuvoston asetuksen (EU) 2015/1589 (1) 1 artiklan b alakohdan v alakohdan rikkominen katsomalla suora tuki ”voimassa olevaksi tueksi” vuonna 1976 olemassa olleiden markkinoiden perusteella.
               
            
                  5.
               
               
                  SEUT 296 artiklan toisen kohdan rikkominen esittämällä riittämättömät perustelut asetuksen 2015/1589 1 artiklan b alakohdan v alakohdan sovellettavuudelle kilpailun vapauttamista koskevien tilanteiden ulkopuolella.
               
            
                  6.
               
               
                  SEUT 108 artiklan 3 kohdan ja asetuksen 2015/1589 1 artiklan b alakohdan v alakohdan rikkominen katsomalla suora tuki ”voimassa olevaksi tueksi” toimenpiteiden olennaisen muuttumisen perusteella.
               
            
                  7.
               
               
                  SEUT 108 artiklan 3 kohdan ja asetuksen 2015/1589 1 artiklan b alakohdan v alakohdan rikkominen katsomalla suora tuki ”tukijärjestelmäksi”, vaikka kyse on vuosittain myönnetyistä yksittäistuista.
               
            
                  8.
               
               
                  ”Asian käsittelyä kohtuullisessa ajassa” koskevan oikeuden, osana Euroopan unionin perusoikeuskirjan 41 artiklan mukaista oikeutta ”hyvään hallintoon”, loukkaaminen.
               
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).